217.19 REGOLAMENTI DWAR IS-SERVIZZ TA’ DETENZJONI L-AVVIŻ LEGALI 16 tal-2016. L-AVVIŻ LEGALI 16 tal-2016. TAQSIMA I Preliminari 1. It-titolu ta’ dawn ir-regolamenti hu r-Regolamenti dwar is-Servizz ta’ Detenzjoni. 2. Tifsir. (1) F’dawn ir-regolamenti, kemm-il darba r-rabta ta’ kliem ma tkunx teħtieġ xort’oħra- "l-Att " tfisser l-Att dwar l-Immigrazzjoni; Kap. 217. Kap. 217. "compact" tfisser id-dokument imsemmi fir-regolament 11; "familja " tfisser familja li tkun diġà teżisti fil-pajjiż tal-oriġini, persuni li jiddikjaraw mal-wasla inizjali tagħhom li huma akkumpanjati mill-konjuġi tagħhom jew it-tfal minuri tagħhom li jistgħu juru li kienu jgħixu flimkien qabel il-wasla tagħhom u dawk it-tfal mhumiex miżżewġinu dipendenti, kemm imwiel dakemm mhux imwielda fiż-żwieġ, adottati jew rikonoxxuti; "Kap tas-Servizzi ta’ Detenzjoni " tfisser persuna maħtura mill-Ministru għall-fini ta’ l-amministrazzjoni taċ-ċentri kollha ta’ detenzjoni f’Malta; " Malta " tfisser il-Gżira ta’ Malta, il-Gżira ta’ Għawdex u l-Gżejjer tal-Arċipelagu Malti; "mediċina kkontrollata " tfisser kull mediċinali tkun mediċina kkontrollata għall-finijiet tal-Ordinanza dwar il-Professjoni Medika u l-Professjonijiet li għandhom x’jaqsmu magħha u tal-Ordinanza dwar il-Mediċini Perikolużi; Kap. 31. Kap. 101. Kap. 31. Kap. 101. " il-Ministru " tfisser il-Ministru responsabbli għall-immigrazzjoni; " organizzazzjoni mhux governattiva " tfisser kull organizzazzjoni jew assoċjazzjoni bil-permess mill-Ministru sabiex tipprovdi pariri u appoġġ lil persuni f’detenzjoni; " uffiċjal " tfisser uffiċjal ta’ ċentru ta’ detenzjoni u tinkludi membri tal-Forzi Armati ta’ Malta, uffiċjali tal-Korp tal-Pulizija ta’ Malta u uffiċjali tas-Servizzi ta’ Detenzjoni; " uffiċjal inkarigat " tfisser persuna maħtura mill-Kap tas-Servizzi ta’ Detenzjoni biex imexxiċentru ta’ detenzjoni; " Uffiċjal Prinċipali tal-Immigrazzjoni " għandha l-istess tifsira kif mogħti lilha fl-Att. (2) Cap. 420. Cap. 420. Dawn ir-Regolamenti japplikaw għal ċentri ta’ detenzjoni mingħajr preġudizzju għal kull ħaġa prevista fl-Att jew fl-Att dwar ir-Rifugjati. TAQSIMA II Uffiċjali ta’ Ċentri ta’ Detenzjoni 3. Dmirijiet ġenerali ta’ uffiċjali. (1) Għandu jkun id-dmir ta’ kull uffiċjal li josserva dawn ir-regolamenti, li jassisti u jagħti appoġġ lill-uffiċjal inkarigat fiż-żamma taċ-ċentru ta’ detenzjoni u li jobdi l-istruzzjonijiet legali tiegħu. (2) Uffiċjal għandu mill-ewwel javża lill-uffiċjal inkarigat u lill-Kap tas-Servizzi ta’ Detenzjoni b’kull abbuż jew imġiba mhux xierqa li jsir jafbiha. (3) Uffiċjali li jkunu qegħdin jeżerċitaw funzjonijiet ta’ detenzjoni għandhom jagħtu attenzjoni speċjali lejn id-dmir fundamentali tagħhom li jattendu għall-benesseri ta’ persuni f’detenzjoni. (4) Uffiċjali għandhom javżaw lit-tim tal-kura tas-saħħa dwar kull tħassib li jkollhom fuq is-saħħa fiżika jew mentali ta’ persuna f’detenzjoni. (5) Fl-immaniġjar ta’ persuni f’detenzjoni, l-uffiċjali kollha għandhom ifittxu bl-eżempju u tmexxija tagħhom stess sabiex jiksbu kooperazzjoni lesta ta’ dawk il-persuni. (6) F’kull ħin, it-trattament ta’ persuni f’detenzjoni għandu jkun tali li jinkoraġġixxi rispett għalihom innfushom, sens ta’ responsabbiltà personali u tolleranza lejn xulxin. 4. Gratwitajiet projbiti. L-ebda uffiċjal m’għandu jirċievi xi dritt mhux awtorizzat, manċa jew kunsiderazzjoni oħra b’konnessjoni mal-uffiċċju tiegħu. 5. Transazzjonijiet ma’ persuni f’detenzjoni. (1) L-ebda uffiċjal m’għandu jieħu sehem f’xi transazzjoni kummerċjali jew ta’ flus ma’ jew f’isem persuna f’detenzjoni. (2) L-ebda uffiċjal m’għandu mingħajr awtorità jdaħħal jew joħroġ, jew jipprova jdaħħal jew joħroġ, lil jew għal xi persuna f’detenzjoni, jew jiddepożita f’xi post bil-għan il li jiġi fil-pussess ta’ persuna f’detenzjoni, kull oġġett ikun xi jkun. 6. Tfittxija ta’ uffiċjali. Uffiċjal għandu jissottometti lil u nnifsu sabiex jiġi mfittex fiċ-ċentru ta’ detenzjoni jekk l-uffiċjal inkarigathekk jordna. Kull tfittxija bħal dik għandha titmexxa b’mod xieraq kif hu konsistenti mal-iskoperta ta’ xi ħaġa moħbija. 7. Kuntatt ma’ persuni li qabel kienu f’detenzjoni. L-ebda uffiċjal m’għandu jikkomunika ma’ xi persuna li huwa jafli qabel kienet persuna f’detenzjoni b’dak il-mod li jistgħa jikkomprometti lil dak l-uffiċjal fl-eżekuzzjoni tad-dmirijiet tiegħu jew is-sigurtà, is-sikurezza jew il-kontroll ta’ xiċentru ta’ detenzjoni. 8. Komunikazzjoni mal-istampa. (1) L-ebda uffiċjal m’għandu jagħmel, direttament jew indirettament, xi komunikazzjoni mhux awtorizzata ma’ rappreżentant tal-istampa jew xi persuna oħra li jkollha x’taqsam ma’ kwistjonijiet li jkun sarjafbihom matul it-twettiq tad-dmirijiet tiegħu. (2) L-ebda uffiċjal m’għandu, mingħajr awtorità, jippublika xi kwistjoni jew jagħmel xi dikjarazzjoni pubblika relatata mal-amministrazzjoni ta’ xi ċentru ta’ detenzjoni, faċilità taż-żamma ta’ żmien qasir jew lil xi persuni f’detenzjoni akkomodati hemm. 9. Dixxiplina ta’ uffiċjali għandha titwettaq skont ir-regolamenti ta’ dixxiplina li jirregolaw l-organizzazzjoni prinċipali rispettivi tagħhom. TAQSIMA III Persuni f’Detenzjoni Ġenerali 10. Għan ta’ ċentri ta’ detenzjoni. (1) L-għan ta’ ċentri ta’ detenzjoni għandu jkun li jipprovdu għall-akkomodazzjoni sikura iżda umana ta’ persuni f’detenzjoni f’reġim rilassat b’kemm jista’ jkun libertà ta’ assoċjazzjoni possibbli, konsistenti maż-żamma ta’ ambjent siguru mingħajr periklu. (2) Rikonoxximent dovut għandu jingħata f’ċentri ta’ detenzjoni għall-bżonn ta’ għarfien ta’ ansjetajiet partikolari li għalihom persuni f’detenzjoni jistgħu jkunu soġġetti u s-sensitività li dan ikun jeħtieġ, b’mod speċjali meta jkunu qed jiġu trattati kwistjonijiet ta’ diversità kulturali. Dħul u Ħruġ 11. Informazzjoni lil persuni f’detenzjoni dwar dawn ir-regolamenti u ċ-ċentru ta’ detenzjoni. (1) Persuni f’detenzjoni għandhom ikunu provduti b’dokument (li jissejjaħ "compact") li jistabbilixxi ċertu drittijiet li għandhom jitgawdew u responsabbiltajiet li għandhom jittieħdu minn persuni f’detenzjoni matul il-waqfa tagħhom fiċ-ċentri ta’ detenzjoni. (2) Il-compact m’għandu bl-ebda mod jippreġudika xi dritt ieħor jew reponsabbiltà oħra ta’ persuni f’detenzjoni kif stabbilit f’dawn ir-regolamenti, kull strument ta’ drittijiet umani lokali jew internazzjonali, jew xort’oħra. (3) Kull persuna f’detenzjoni għandha tkun provduta, malajr kemm jista’ jkun wara d-dħul tagħha f’ċentru ta’ detenzjoni b’kopja tal-compact flimkien ma’ informazzjoni bil-miktub dwar dawk id-dispożizzjonijiet f’dawn ir-regolamenti u materji oħra rigward il-ħajja fiċ-ċentru ta’ detenzjoni li jkun meħtieġ li ssir taf, li jkun jinkludi tagħrif dwar il-metodu xieraq ta’ kif isir u talbiet u ilmenti fiċ-ċentru. (4) Fil-kaz ta’ persuna f’detenzjoni li ma tkunx taftaqra jew li tidher li jkollha diffikultà biex tifhem l-informazzjoni hekk provduta, l-uffiċjal inkarigat, jew xi uffiċjal bl-awtorità mogħtija mill-uffiċjal inkarigat, għandu hekk jispjega l-informazzjoni lilha sabiex hija tkun tista’ tifhem id-drittijiet u r-responsabbiltajiet tagħha. (5) Għandha ssir traduzzjoni tal-compact fil-lingwi li l-Ministru jista’ jistabbilixxi. (6) Kopja ta’ dawn ir-regolamenti għandha tkun disponibbli għal kull persuna f’detenzjoni li tkun teħtieġ kopja. 12. Record, ritratt u teħid ta’ marki ta’ swaba. (1) Għal finijiet ta’ identifikazzjoni u benesseri, għandu jkun preparat u miżmum record personali għal kull persuna f’detenzjoni. (2) Dan ir-record għandu jinkludi fih dawk id-dettalji u qisien ta’ karatteristiċi fiżiċi esterniki f il-Kap tas-Servizzi ta’ Detenzjoni jista’ jordna, iżda l-ebda kopja tar-record m’għandha tingħata lil xi persuna mhux awtorizzata li tirċieviha mill-Ministru. (3) Kull persuna f’detenzjoni tista’ tiġi fotografata dakinhar tad-dħul u sussegwentement kemm drabi jistgħu jkunu meħtieġa mill-Uffiċjal Prinċipali tal-Immigrazzjoni, iżda l-ebda kopja ta’ xi ri tratti meħudin m’għandha tingħata lil xi persuna mhux awtorizzata li tirċieviha mill-Uffiċjal Prinċipali tal-Immigrazzjoni. (4) Kull persuna f’detenzjoni jistgħu jittieħdulha l-marki tas-swaba tagħha jekk ordnat speċifikament mill-Uffiċjal Prinċipali tal-Immigrazzjoni. 13. Proprjetà ta’ persuni f’detenzjoni. (1) Kull persuna f’detenzjoni għandu jkollha l-jedd li żżomm il-proprjetà kollha tagħha, minbarra flus, għal użu tagħha fiċ-ċentru ta’ detenzjoni ħlief meta dik iż-żamma tkun kontra l-interessi ta’ sigurtà u sikurezza jew ma tkunx kompatibbli mal-faċilitajiet tal-ħżin provduti miċ-ċentru. (2) Kull ħaġa, minbarra flus, li persuna f’detenzjoni jkollha f’ċentru ta’ detenzjoni u li ma jkunx permess li żżomm għall-użu personali tagħha kif previst fis-sub regolament (1) għandha tittieħed fil-kustodja tal-uffiċjal inkarigat. (3) Għandu jinżamm inventarju tal-proprjetà ta’ persuna f’detenzjoni, u hija għandha tintalab li tiffirma l-inventarju, wara li jkollha opportunità xierqa li tara li l-inventarju huwa korrett. (4) Persuna f’detenzjoni jista’ jkollha mogħti lilha u żżomm għall-użu tagħha kotba, gazzetti, materjal miktub u mezzi oħra ta’ okkupazzjoni, ħlief kull ħaġa li tidher oġġezzjonabbli lill-uffiċjal inkarigat jew lill-Kap tas-Servizzi ta’ Detenzjoni għal raġunijiet li x’aktarx tista’ tikkawża offiżalil oħrajn. (5) Kull flus kontanti għandhom ikunu ddepożitati mal-Uffiċjal Prinċipali tal-Immigrazzjoni jew mal-Kap tas-Servizzi ta’ Detenzjoni għat-tiżmimsigur u tinħareġ irċevuta, li l-persuna f’detenzjoni tkun mitluba tiffirma, wara li jkollha opportunità xierqa li tara li l-irċevuta hija korretta. (6) Persuna f’detenzjoni għandha, eċċezzjonalment u wara l-awtorizzazzjoni li għandha tingħata mill-Uffiċjal Prinċipali tal-Immigrazzjoni jew mill-Kap tas-Servizzi ta’ Detenzjoni, aċċess għall-flus kontanti depożitati mal-Uffiċjal Prinċipali tal-Immigrazzjoni jew mal-Kap tas-Servizzi ta’ Detenzjoni għat-tiżmimsigur taħt is-sub regolament (5). (7) Kull proprjetà jew flus li persuna f’detenzjoni tkun iddepożitat ma’, jew ċediet lil, l-Uffiċjal Prinċipali tal-Immigrazzjoni jew lill-Kap tas-Servizzi ta’ Detenzjoni skont dawn ir-regolamenti għandhom jingħataw lura lill-persuna f’detenzjoni meta hitoħroġ miċ-ċentru ta’ detenzjoni. (8) Kull oġġett li jappartjeni lil persuna f’detenzjoni li jibqa’ mhux mitlub lura għal perjodu ta’ iżjed minn sena wara l-ħruġ tal-persuna miċ-ċentru ta’ detenzjoni, jew mewt għandu jinbiegħu r-rikavat tal-bejgħ għandu jintuża għall-ispejjeż operattivi taċ-centri ta’ detenzjoni. (9) L-uffiċjal inkarigat jista’ jikkonfiska kull oġġett mhux awtorizzat li jkun jinsab fil-pussess ta’ persuna f’detenzjoni wara d-dħul tagħha f’ċentru ta’ detenzjoni, jew moħbi jew depożita t ximkien fiċ-ċentru. 14. Tfittxija. (1) Għal raġunijiet ta’ sikurezza u sigurtà, kull persuna f’detenzjoni għandha tiġi mfittxija meta meħuda fil-kustodja ta’ xi uffiċjal, fid-dħul tagħha f’ċentru ta’ detenzjoni u sussegwentement ki f l-uffiċjal inkarigat iqis li jkun meħtieġ, jew kif il-Kap tas-Servizzi ta’ Detenzjoni jista’ jordna. (2) Persuna f’detenzjoni għandha tiġi mfittxija b’mod xieraq kif hu konsistenti mal-iskoperta ta’ xi ħaġa moħbija. (3) L-ebda persuna f’detenzjoni m’għandha tiġi mneżża u mfittxija quddiem persuna oħra f’detenzjoni, jew quddiem jew fil-preżenza ta’ xi uffiċjal jew persuna oħra tas-sessoppost. (4) Is-sub regolamenti) għandhom japplikaw għal tfittxijiet minn uffiċjali li jkunu qed jaġixxu skont arranġamenti ta’ skorta kif ukoll għal dawk li jkunu qed jeżerċitaw funzjonijiet ta’ detenzjoni. 15. Kustodja barra ċentri ta’ detenzjoni. (1) Persuna li tkun qed tittieħed lejn jew minn ċentru ta’ detenzjoni fil-kustodja għandha tkun esposta mill-inqas possibbli għal osservazzjoni pubblika u għandu jkun hemm ħarsien xieraq sabiex il-persuna tkun imħarsa minn kurżità u insulti. (2) Persuna f’detenzjoni mitluba li tittieħed fil-kustodja ximkien barra minn ċentru ta’ detenzjoni għandha tinżamm fil-kustodja ta’ uffiċjal maħtur sabiex titwassal il-persuna f’detenzjoni jew uffiċjal tal-pulizija. Arranġamenti meta taħt skorta jistgħu jinvolvu l-imma nettjar fi transitu inkluż lejn l-isptar jew kliniċi mediċi. 16. Reviżjonijiet ta’ detenzjoni u aġġornament ta’ talba. (1) Il-Kap tas-Servizzi ta’ Detenzjoni għandu jipprovdi lil persuna f’detenzjoni li tkun qed issaqsi dwar il-każ tagħha, aġġornament fuq il-progress ta’ kull kwistjoni relevanti għaliha kif ġej meta dan ikun disponibbli. (2) Għall-finijiet tas-sub regolament (1) "kwistjoni relevanti" tfisser kull waħda minn dawn li ġejjin: (a) Kap. 420. Kap. 420. talba għal asil skont l-Att dwar ir-Rifuġjati; (b) applikazzjoni għal, jew għall-varjazzjoni ta’, permess sabiex wieħed jidħol jew jibqa’ f’Malta skont l-Att; (ċ) it-tneħħija proposta jew id-deportazzjoni tal-persuna f’detenzjoni minn Malta skont l-Att; (d) rikors lill-Bord tal-Appelli dwar ir-Rifuġjati skont l-Att dwar ir-Rifuġjati; (e) rikors lill-Bord tal-Appelli dwar l-Immigrazzjoni skont l-Att; (f) appell kontra, jew applikazzjoni għal stħarriġ ġudizzjarju relatat ma’ kull deċiżjoni meħuda b’konnessjoni ma’ kwistjoni msemmija fil-paragrafi (a) sa (eappell kontra, jew applikazzjoni għal stħarriġ ġudizzjarju relatat ma’ kull deċiżjoni meħuda b’konnessjoni ma’ kwistjoni msemmija fil-paragrafi (a). 17. Persuni f’detenzjoni ta’ sess femminil. Persuni f’detenzjoni ta’ sess femminil għandhom jiġu provduti b’kmamar tas-sodda separati minn dawk il-persuni f’detenzjoni ta’ sessmaskil, bla ħsara għar-regolament 11. 18. (1) Membri tal-familja f’detenzjoni għandu jkollhom il-jedd li jgawdu l-ħajja tal-familja fiċ-ċentru ta’ detenzjoni ħlief sa fejn ikun meħtieġ fl-interess ta’ sikurezza u sigurtà. (2) Għandu jiġi provdut dakkollu li hu raġonevolment meħtieġ għall-ħarsien, sigurtà u benesseri ta’ persuni f’detenzjoni. Benesseri u Privileġġi 19. Ilbies. (1) Il-persuni kollha f’detenzjoni jistgħu jilbsu l-ilbies tagħhom jekk u sakemm dawn ikunu xierqa u nodfa, u jkunu jistgħu jagħmlu arranġamenti għall-provvista għalihom minn barra ċ-ċentru ta’ detenzjoni għal biżżejjed ilbies nadif. (2) Meta jkun meħtieġ, il-persuni kollha f’detenzjoni għandhom jiġu provduti b’ilbies xieraq għal sħana u sabiex ikun żġurat li s-saħħa tal-persuni f’detenzjoni tkun skont l-arrangamenti approvati mill-Ministru. (3) Meta jkun meħtieġ, organizzazzjonijiet mhux governattivi għandu jkollhom il-permess li jiddistribwixxu ħwejjeġ lil persuni kollha f’detenzjoni skont l-arranġamenti approvati mill-Kap tas-Servizzi ta’ Detenzjoni. (4) Għandhom jiġu provduti faċilitajiet għal ħasil u tnixxif ta’ ħwejjeġ. 20. Ikel. (1) Bla ħsara għal xi ordnijiet tal-Kap tas-Servizzi ta’ Detenzjoni, l-ebda persuna f’detenzjoni ma tista’, ħlief kif awtorizzat minn tabib, jkollha xi ikel barra minn dak ordinarjament provdut. (2) Ebda persuna f’detenzjoni m’għandha tingħata inqas ikel barra minn dak ordinarjament provdut, ħlief bil-kunsens miktub tagħha u wara r-rakkomandazzjoni bil-miktub tat-tabib. (3) L-ikel provdut għandu: (a) jkun tajjeb, nutrijenti, preparat u servuttajjeb, raġonevolment varjat, fi kwantità suffiċjenti; u (b) sa fejn ikun possibbli, jilħaq l-bżonnijiet reliġjużi, tad-dieta, kulturali u mediċi kollha. (4) L-uffiċjal inkarigat minn ċentru għandu, f’intervalli regolari, jispezzjonal-ikel u jirrapporta kull nuqqas jew difett lill-Kap tas-Servizzi ta’ Detenzjoni. (5) Għall-finijiet ta’ dawn ir-regolamenti, kull referenza għal "ikel " titqies li tinkludi xorb. 21. Alkoħol. L-ebda persuna f’detenzjoni ma jista’ jkollha xi xorb li jsakkar. 22. Ċertifikat ta’ akkomodazzjoni (1) F’kull ċentru ta’ detenzjoni għandha tiġi pprovduta akkomodazzjoni suffiċjenti għal persuni kollha f’detenzjoni kif il-Ministru jista’ jordna: Iżda akkomodazzjoni għandu jkollha dawl, tisħin, ventilazzjoni adegwata u fittings adegwati għas-saħħa. (2) L-ebda kamra ma tista’ tintuża għall-iskop ta’: (a) it-tneħħija mill-assoċjazzjoni taħt ir-regolament 44; (b) il-priġunerija temporanja taħt ir-regolament 46; jew (ċ) l-applikazzjoni ta’ kontroll speċjali jew iż-żamma taħt ir-regolament 47 sakemm il-Kap tas-Servizzi ta’ Detenzjoni jkun iċċertifika li d-dawl, t-tisħin, il-ventilazzjoni u l-fittings tal-kamra huma adegwati għas-saħħa u li jippermettu lil persuna f’detenzjoni li tikkomunika f’kull ħin ma’ xi uffiċjal. 23. Iġjene. (1) Kull persuna f’detenzjoni għandu jkollha kunsiderazzjoni xierqa għall-iġjene personali fl-interess tagħha u fl-interess tal-oħrajn. (2) Kull persuna f’detenzjoni għandha tingħata oġġetti tal-kamra tal-banju meħtieġa għas-saħħa u l-indafa tagħha, li għandhom jinbidlu kif ikun meħtieġ. (3) Għandu jkun hemm faċilitajiet separati għas-sess maskilu femminil għal kull persuna f’detenzjoni biex tieħu banju jew doxxa fuq bażi regolari. (4) Għandu jkun hemm faċilitajiet għal persuni f’detenzjoni ta’ sess maskil sabiex jippermettu tqaxxir tal-leħja ta’ kuljum. (5) Għandu jkun hemm faċilitajiet li jippermettu li persuni f’detenzjoni li jkollhom xa għarhom maqtugħ fuq bażi regolari. (6) L-ebda persuna f’detenzjoni m’għandha tintalab li jkollha xa għarha maqtugħ mingħajr il-kunsens tagħha. 24. (1) Il-persuni kollha f’detenzjoni għandhom jingħataw l-opportunità li jipparteċipaw f’attivitajiet biex jintlaħqu, kemm jista’ jkun, il-bżonnijiet ta’ rikreazzjoni. (2) Fejn raġonevolment possibbli, għandu jiġi mħeġġeg l-iżvilupp ta’ ħiliet u servizzi li ċ-ċentru ta’ detenzjoni u lill-komunità. (3) Persuni f’detenzjoni għandu jkollhom il-jedd li jwettqu attività mħallsa sa fejn u sakemm l-opportunità li jagħmlu dan tiġi pprovduta mill-Kap tas-Servizzi ta’ Detenzjoni. (4) Persuni f’detenzjoni li jagħmlu attivitajiet taħt is-subregolament (3) għandhom jitħallsu b’rati approvati mill-Ministru, kemm b’mod ġenerali kemm b’konnessjoni ma’ każijiet partikolari. (5) Kull persuna f’detenzjoni li tkun kapaċi tieħu sehem f’attivitajiet edukattivi provduti f’ċentru ta’ detenzjoni għandha tkun imħeġġa li tieħu sehem. (6) Jistgħu jiġu provduti programmi ta’ klassijiet edukattivi f’kull ċentru ta’ detenzjoni. (7) Għandhom isiru arranġamenti għal kull persuna f’detenzjoni sabiex ikollha l-opportunità li tieħu sehem f’edukazzjoni jew f’rikreazzjoni fiżika, li għandhom jikkonsistu kemm fi sports kif ukoll f’attivitajiet relatati ma’ saħħa. (8) Għandu jkun hemm li brerija f’kull ċentru ta’ detenzjoni, li għandha tilħaq firxa ta’ ħtiġiet kulturali, etniċi u lingwistiċi u, bla ħsara għal kull ordni tal-Ministru f’xi każ partikolari, kull persuna f’detenzjoni għandha tingħata aċċess għal-librerija f’ħinjiet raġonevoli. 25. Ħin fl-arja aperta. (1) Bla ħsara għas-subregolament (2), persuna f’detenzjoni għandha tingħata l-opportunità li tqat ta’ mill-inqas siegħa kuljum fl-arja aperta. (2) Ħin fl-arja aperta jista’ jiġi miċħud f’ċirkostanzi eċċezzjonali meta jkun meħtieġ fl-interess tas-sigurtà u s-sikurezza. 26. Privileġ [i. (1) F’kull ċentru ta’ detenzjoni l-persuni kollha f’detenzjoni għandu jkollhom aċċess għal sistema ta’ privileġġi approvati mill-Ministru, li għandha tinkludi arranġamenti li taħtha huma jkunu jistgħa jonfqu l-flus tagħhom fi ħdan iċ-ċentru ta’ detenzjoni. (2) Sistema ta’ privileġġi approvata taħt is-subregolament (1) tista’ tinkludi arranġamenti li taħthom jistgħu jingħataw privileġġi lil persuni f’detenzjoni biss sa fejn huma jkunu ssodisfaw, u għal dak iż-żmien li huma jkomplu jissodisfaw, standards speċifikati ta’ mġiba kemm taħt il-compact, dawn ir-regolamenti jew xort’oħra. (3) Sistemi ta’ privileġġi li jinkludu arranġamenti tat-tip imsemmi fis-sub regolament (2) għandhom jinkludu proċeduri li għandhom ikunu segwiti sabiex jiġi stabbilit jekk il-privileġġ ikkonċernati għandhomx jingħataw jew le lil persuna f’detenzjoni u dawk il-proċeduri għandhom jinkludu kondizzjoni li l-persuna f’detenzjoni tingħata raġunijiet għal kull deċiżjoni negattiva li tingħata. (4) Dan ir-regolament għandu mingħajr preġudizzju għal kull dispożizzjoni oħra ta’ dawn ir-regolamenti li tipprovdi li privileġġ jista’ jittieħed jew xort’oħra jintilef jew il-persuna f’detenzjoni tiġi mċaħħda minn assoċjazzjoni ma’ persuni oħra f’detenzjoni. Reliġjon 27. Diversità ta’ reliġjon. Il-prattika ta’ reliġjon fiċ-ċentri ta’ detenzjoni għandha tqis l-isfond kulturali u reliġjuz differenti ta’ persuni f’detenzjoni. 28. Denominazzjoni reliġjuża. Jekk persuna f’detenzjoni tkun tixtieq tiddikjara lilha nnifisa li tappartjeni għal reliġjon partikolari, l-uffiċjal inkarigat għandu wara d-dħul tal-persuna fiċ-ċentru ta’ detenzjoni jieħu nota tar-reliġjon li għaliha l-persuna f’detenzjoni tkun tixtiq tap partjeni. 29. Awtorità għal ministri tar-reliġjon sabiex jingħataw aċċess għal ċentri ta’ detenzjoni. Organizzazzjonijiet reliġjużi jistgħu jitolbu aċċess għal ċentri ta’ detenzjoni lill-Kap tas-Servizzi ta’ Detenzjoni li jista’ jagħti dak l-aċċess fuq bażi ta’ każ b’każ wara konsultazzjoni mal-Uffiċjal Prinċipali tal-Immigrazzjoni. Komunikazzjonijiet 30. Kuntatti barra. Skont ir-regolamenti 31, 32 u 52, persuni f’detenzjoni għandu jkollhom il-jedd għal żjarat minn, jew komunikazzjonijiet ma’, persuni awtorizzati u rappreżentanti ta’ organizzazzjonijiet mhux governattivi, ħlief sa fejn ikun meħtieġ fl-interess ta’ sikurezza u sigurtà. 31. Korrispondenza. (1) Kull persuna f’detenzjoni tista’ tibgħat u tirċievi ittrikemm tkun tixtieq. (2) Persuna f’detenzjoni għandha fuq talba tagħha tingħata kull materjal tal-kitba meħtieġ għall-finijiet li jintbagħtu ittri skont is-sub regolament (1). (3) L-ebda ittra jew komunikazzjoni oħra lil jew minn xi persuna f’detenzjoni ma tista’ tinfetaħ, tinqara jew titwaqqaf ħlief meta l-uffiċjal inkarigat jkollu raġuni tajba għax jaħseb li l-kontenut tagħhom jista’ jipperikola s-sikurezza taċ-ċentru ta’ detenzjoni jew is-sigurtà ta’ oħrajn jew ikunu xort’oħra ta’ natura kriminali jew meta ma jkunx possibbli li jiġi stabbilit id-destinatarju jew il-mittent mingħajr ma tinfetaħ il-korrispondenza. (4) Persuni f’detenzjoni għandhom jingħataw l-opportunità li jkunu preżenti metaxi korrispondenza tinfetaħ jew tinqara u għandhom jingħataw raġunijiet minn qabel jekk xi korrispondenza tkun ser tinfetaħ, tinqara jew titwaqqaf taħt is-subregolament (3). (5) Il-Kap tas-Servizzi ta’ Detenzjoni għandu jġorr l-ispejjez tal-posta ta’ kull ittra lill-Qorti Ewropea tad-Drittijiet tal-Bniedem, lill-Qorti tal-Ġustizzja tal-Unjoni Ewropea, lill-Qrati ta’ Malta, lill-Bord tal-Appelli dwar ir-Rifuġjati, lill-Bord tal-Appelli dwar l-Immigrazzjoni jew xi ġudikatur jew kull qorti li jkollha l-jedd li tisma’ appell kontra xi deċiżjoni ta’ dawk il-korpi. 32. Żjarat. (1) Fl-interess ta’ sikurezza u sigurtà, kull żjara lil xi persuna f’detenzjoni għandha ssir skont l-ordnijiet tal-uffiċjal inkarigat jew kif il-Kap tas-Servizzi ta’ Detenzjoni jista’ jordna. (2) L-ebda persuna li tkun qed iżżur persuna f’detenzjoni f’ċentru tad-detenzjoni ma għandu jkollha l-permess li tieħu xi ritratt waqt li tkun hemm mingħajr il-permess tal-Kap tas-Servizzi ta’ Detenzjoni. 33. Intervisti uffiċjali. Uffiċjal tal-pulizija, uffiċjal tal-immigrazzjoni jew kull uffiċjal ieħor tal-gvern jista’ jintervista kull persuna f’detenzjoni li tkun talbet dik l-intervista jew li tkun ġiet msejħa togħqod għal dik l-intervista. 34. Intervisti ma’ konsulenti legali u rappreżentanti. Il-konsulent legali jew ir-rappreżentant ta’ kull persuna f’detenzjoni f’kull proċediment legali għandhom jingħataw faċilitajiet raġonevoli sabiex jintervistaw il-persuna f’detenzjoni b’mod kunfidenzjali, ħlief li kwalunkwe intervista tis ta’ ssir fil-presenza ta’ uffiċjal. 35. Użu ta’ telefowns. (1) Il-persuni kollha f’detenzjoni għandu jkollhom aċċess għal telefowns pubbliċi fiċ-ċentri ta’ detenzjoni. (2) Il-Kap tas-Servizzi ta’ Detenzjoni jista’ jġorr l-ispejjez ta’ kull telefonata, f’ħinijiet raġonevoli, billi jipprovdi phonecards lil persuni kollha f’detenzjoni. 36. Flus jew oġġetti riċevuti bil-posta. (1) Il-flus kollha jew xi oġġett ieħor, minbarra xi ittra jew komunikazzjoni oħra, mibgħuta lil xi persuna f’detenzjoni bil-posta għandhom jiġu trattati skont id-dispożizzjonijiet ta’ dan ir-regolament, u l-persuna f’detenzjoni għandha tkun avżata bil-mod ta’ kif dawn ġew trattati. (2) Il-flejjes kollha għandhom, fid-diskrezzjoni tal-uffiċjal inkarigat, jkunu- (a) trattati skont ir-regolament 13); jew (b) mibgħuta lura lill-mittent, jekk ikun magħruf. (3) Kull oġġett ieħor li għalih japplika dan ir-regolament għandu, fid-diskrezzjoni tal-uffiċjal inkarigat, jkun: (a) mogħti lill-persuna f’detenzjoni; jew (b) mibgħut lura lill-mittent, jekk ikun magħruf. Kura Medika 37. Uffiċjali mediċi. (1) Kull ċentru ta’ detenzjoni għandu jkollu aċċess raġonveoli għal uffiċjal mediku. (2) Kull uffiċjal mediku għandu jagħti attenzjoni speċjali għall-bżonn li jkunu magħruf in kondizzjonijiet mediċi li jistgħu jinstabu fost popolazzjoni diversa u s-sensitività kulturali xierqa meta jkun qed jaqdid-dmirijiet tiegħu. (3) Kull talba minn persuna f’detenzjoni sabiex tara uffiċjal mediku għandha tiġi reġistrata mill-uffiċjal li lilu tkun saret u mill-ewwel mgħoddija lill-uffiċjal mediku jew lill-infermiera responsabbli għaċ-ċentru ta’ detenzjoni. (4) Uffiċjal mediku għandu jiżgura li r-records mediċi kollha relatati ma’ persuna f’detenzjoni jiġu mibgħuta kif xieraq wara t-trasferiment tagħha f’ċentru ieħor ta’ detenzjoni. Minnufih qabel il-ħruġ mic-ċentru ta’ detenzjoni d-dipartiment responsabbli għas-saħħa għandu javża lill-Uffiċjal Prinċipali tal-Immigrazzjoni dwar il-clearancemediku tal-persuna f’detenzjoni. 38. Eżamimediku mad-dħul u wara. Kull persuna f’detenzjoni għandha tingħata eżami mediku mill-uffiċjal mediku jew tabibreġistrat ieħor mill-aktar fis possibbli wara d-dħul tagħha fiċ-ċentru ta’ detenzjoni. 39. Mardu kondizzjonijiet speċjali inkluż allegazzjonijiet ta’ maltrattament. (1) L-uffiċjal mediku għandu jirrapporta lill-uffiċjal inkarigat fuq il-kaz ta’ kull persuna f’detenzjoni li s-saħħa tagħha x’aktarx tkun affettwata b’mod ħażin minn detenzjoni kontinwa jew xi kondizzjoni ta’ detenzjoni. (2) L-uffiċjal mediku għandu jirrapporta lill-uffiċjal inkarigat fuq kaz ta’ kull persuna f’detenzjoni li hu jissuspetta li għandha intenzjonijiet ta’ suwiċidju, u l-persuna f’detenzjoni għandha titqiegħed taħt osservazzjoni speċjali ġewwa faċilità tas-saħħa mentali sakemm jibgħu dawn is-suspetti, u għandu jinżamm record tat-trattament u kondizzjoni tagħha waqt dak iż-żmien b’mod li jiġi stabbilit mill-Kap tas-Servizzi ta’ Detenzjoni. (3) L-uffiċjal mediku għandu jirrapporta lill-uffiċjal inkarigat fuq il-kaz ta’ kull persuna f’detenzjoni li hu inkwetat li setgħet kienet il-vittma ta’ maltrattament. (4) Il-Kap tas-Servizzi ta’ Detenzjoni għandu jagħti rapport kull xahar lill-Ministru fuq kull inċident li jirriżulta mis-sub regolamenti (1),): Iżda meta xi inċident li jirriżulta mis-sub regolamenti (1),) ikun ta’ dik ix-xorta serja li jkun jeħtieġ rapport immedjat, dan għandu jintbghat lill-Ministru mingħajr dewmien. (5) L-uffiċjal mediku għandu jagħti attenzjoni speċjali lil kull persuna f’detenzjoni li l-kondizzjoni mentali tagħha tkun tidher li tkun teħtieġ dik l-attenzjoni, u jagħmel kull arranġament speċjali inkluż arrangamenti għal pariri li jkunu jidhru meħtieġa għas-sorveljanza jew kura tagħha. 40. Avviż ta’ mard jew mewt. (1) Jekk persuna f’detenzjoni tmut, timradserjament, iġġarrabxi offiża severa jew tiġi meħuda l-isptar minħabba f’diż ordni mentali, l-uffiċjal inkarigat għandu javża lill-Uffiċjal Prinċipali tal-Immigrazzjoni li għandu javża lil Ministru mingħajr dewmien u għandu minnufih javżalil: (a) il-konjuġi tal-persuna f’detenzjoni jew il-qraba jekk il-persuna f’detenzjoni tkunta fid-dettalji dwar kif jista’ jsir kuntatt magħhom; u (b) kull persuna oħra li l-persuna f’detenzjoni tista’ raġonevolment titlob li għandha tiġi avżata. (2) F’kull kaz li fih il-Kap tas-Servizzi ta’ Detenzjoni jkollu d-dmir li javża l-konjuġi jew il-qraba tal-persuna f’detenzjoni taħt is-subregolament (1), dan għandu jsir b’mod personali mill-uffiċjal xieraq kull meta dan ikun raġonevolment prattiku li jsir. (3) Mingħajr preġudizzju għas-subregolament (1), jekk persuna f’detenzjoni tmut, l-uffiċjal inkarigat għandu mill-ewwel javża lill-pulizija. 41. Medicalexaminations requiredininterestsofothers. (1) Dan ir-regolament japplika meta uffiċjal, li jkun qed jaġixxi taħt awtorizzazzjoni mogħtija mill-uffiċjal inkarigat, jitlob li persuna f’detenzjoni tissottometti ruħha għal eżami mediku għall-finijiet li jiġi stabbilit jekk hi tkunx qed tbagħti minn xi marda. (2) Persuna f’detenzjoni li tkun ġiet mitluba li tissottometti ruħha għal eżami mediku, sakemm dan ikun raġonevolment possibbli, għandha tintalab tagħti l-kunsens għall-eżami u tkun avżata mit-tabib li jkun qed jeżamina bix-xorta ta’ marda li minnha hemm raġunijiet tajba biex jemmen li qiegħdatbati. Talbiet u Lmenti 42. Talbiet ulmenti. (1) Talba jew ilment lill-Kap tas-Servizzi ta’ Detenzjoni, lill-uffiċjal inkarigat, lill-Uffiċjal Prinċipali tal-Immigrazzjoni jew lil Ministru li jkollha x’taqsam ma’ detenzjoni ta’ persuna f’detenzjoni għandha ssir bil-fomm jew bil-miktub mill-persuna f’detenzjoni, jew mir-rappreżentant legali tagħha, skont dawk il-proċeduri kif jistgħu jiġu approvati mill-Kap tas-Servizzi ta’ Detenzjoni. (2) L-uffiċjal inkarigat għandu jisma’ kull talba ulment magħmula lil u taħt is-sub regolament (1). (3) Kull talba jew ilment bil-miktub magħmula taħt is-subregolament (1) tista’ jsir b’mod kunfidenzjali u, jekk il-persuna f’detenzjoni hekk tixtieq, għandha tiġi ssiġillata f’envelop bid-destinatarju indikat b’mod ċar. TAQSIMA IV Żamma ta’ Sikurezza u Sigurtà 43. Sikurezza u sigurtà ġenerali. (1) Is-sikurezza għandha tinżamm, iżda mingħajr restrizzjoni iżjed milli jkun meħtieġ għal kustodja sigura u ħajja ordnata tajjeb fil-komunità. Għandha ssir rassenja kuljum sabiex tiġi stabbilita l-preżenza ta’ individwi fiċ-ċentru ta’ detenzjoni. (2) Persuna f’detenzjoni m’għandhiex taġixxi b’dak il-mod li jista’ jipperikola is-saħħa jew is-sigurtà personali ta’ ħadd ieħor. (3) Persuna f’detenzjoni m’għandhiex taġixxi b’dak il-mod li jkun inkonsistenti mar-responsabbiltajiet tagħha taħt il-compact stabbilit taħt ir-regolament 11(1). (4) Persuna f’detenzjoni m’għandhiex tiġi impjegata f’xi kapaċità dixxiplinari. 44. Tneħħija minn assoċjazzjoni. (1) Meta jkun jidher meħtieġ fl-interessi ta’ sikurezza u sigurtà li persuna f’detenzjoni m’għandhiex tassoċja ruħha ma’ persuni oħra f’detenzjoni, kemm b’mod ġenerali kif ukoll għal finijiet partikolari, l-uffiċjal inkarigat jista’, wara konsultazzjoni mal-Kap tas-Servizzi ta’ Detenzjoni jirranġa għat-tneħħija minn assoċjazzjoni tal-persuna f’detenzjoni skont hekk. (2) Persuna f’detenzjoni m’għandhiex titneħħa taħt dan ir-regolament għal perjodu ta’ aktar minn erba’ u għoxrin siegħa mingħajr l-awtorità tal-Kap tas-Servizzi ta’ Detenzjoni. (3) Awtorità taħt is-subregolament (2) tkun għal perjodu ta’ mhux iżjed minn sitt ijiem. (4) Avviż ta’ tneħħija minn assoċjazzjoni taħt dan ir-regolament għandu jingħata mingħajr dewmien lill-uffiċjal mediku. (5) Jekk f’xikazl-uffiċjal mediku hekk jagħti parir għal raġunijiet mediċi, l-uffiċjal inkarigat jista’ jirranġa fid-diskrezzjoni tiegħu għal dik il-persuna f’detenzjoni kif imsemmi hawn qabel li terġatibda assoċjazzjoni ma’ persuni oħra f’detenzjoni. (6) Għandha tittieħed nota tad-dettalji ta’ kull każ ta’ tneħħija minn assoċjazzjoni mill-uffiċjal inkarigat b’dak il-mod li jiġi ordnat mill-Kap tas-Servizzi ta’ Detenzjoni. 45. Użu ta’ forza. (1) Uffiċjal li jittratta ma’ persuna f’detenzjoni m’għandux juża forza mhux meħtieġa u, meta l-applikazzjoni ta’ forza fuq persuna f’detenzjoni tkun meħtieġa, m’għandiex tintuża forza aktar milli jkun meħtieġ. (2) L-ebda uffiċjal m’għandu jaġixxi deliberatament b’dak il-mod ikkalkulat sabiex jipprovoka xi persuna f’detenzjoni. (3) Għandha tittieħed nota tad-dettalji ta’ kull kaz ta’ użu ta’ forza mill-uffiċjal inkarigat b’dak il-mod li jiġi ordnat mill-Kap tas-Servizzi ta’ Detenzjoni. 46. Priġunerija temporanja. (1) L-uffiċjal inkarigat jista’ jordna persuna f’detenzjoni li tkun ribelluża jew vjolenti sabiex titqiegħed f’priġunerija temporanja f’akkomodazzjoni speċjali, iżda persuna f’detenzjoni m’għandhiex titqiegħed f’priġunerija bħala xi kastig, jew wara li hi tkun waqfet milli tkun ribelluża jew vjolenti. (2) Persuna f’detenzjoni m’għandhiex tinżamm fi priġunerija f’akkomodazzjoni speċjali għal iżjed minn erbgħa u għoxrin siegħa mingħajr ordni bil-miktub mogħtija mill-Kap tas-Servizzi ta’ Detenzjoni. (3) L-ordni għandu jkollha r-raġunijet għall-priġunerija u ż-żmien li fih tista’ tkompli li fil-kazijiet kollha m’għandux ikun iżjed minn tletin ġurnata. (4) Għandu jingħata avviż tal-ordni mingħajr dewmien li t-tabib. (5) Għandha tittieħed nota tad-dettalji ta’ kull każ ta’ priġunerija temporanja mill-uffiċjal inkarigat b’dak il-mod li jiġi ordnat mill-Kap tas-Servizzi ta’ Detenzjoni. (6) L-uffiċjal inkarigat u t-tabib għandhom iżuru l-persuni kollha f’detenzjoni li qegħdin f’priġunerija temporanja fuq bażi regolari għal dak iż-żmien li jibqgħu fi priġunerija. 47. Kontroll speċjali jew restrizzjoni. (1) L-uffiċjal inkarigat jista’ jordna persuna f’detenzjoni li titqiegħed taħt kontroll speċjali jew restrizzjoni meta dan ikun meħtieġ għal raġunijiet ta’ sikurezza, sabiex ikun evitat li l-persuna f’detenzjoni tweġġa lilha nnifisha jew lil ħadd ieħor, tagħmel ħsara lil proprjetà jew tikkawża xitfixkil. (2) Għandu jngħata avviż ta’ ordni bħal din mingħajr dewmien li t-tabib. (3) Mal-wasla tal-avviż it-tabib għandu javża lill-uffiċjal inkarigat jekk hemm raġunijiet mediċi li għalihom il-persuna f’detenzjoni m’għandhiex titqiegħed taħt kontroll speċjali jew restrizzjoni u l-uffiċjal inkarigat għandu jagħti effett għal kull rakkomandazzjoni li t-tabib jista’ jagħmel. (4) Persuna f’detenzjoni m’għandhiex tinżamm taħt kontroll speċjali jew restrizzjoni iżjed milli jkun meħtieġ, lanqas m’għandha hekk tinżamm għal iżjed minn erbgħa u għoxrin siegħa mingħajr ordni bil-miktub mogħtija mill-Kap tas-Servizzi ta’ Detenzjoni. (5) Ordni mogħtija taħt is-subregolament (4) għandu jkollha r-raġunijiet għall-kontroll speċjali jew restrizzjoni u ż-żmien li matulu tista’ tkompli. (6) Għandha tittieħed nota tad-dettalji ta’ kull każ ta’ kontroll speċjali jew restrizzjoni mill-uffiċjal inkarigat b’dak il-mod li jiġi ordnat mill-Kap tas-Servizzi ta’ Detenzjoni. (7) L-uffiċjal inkarigat u t-tabib għandhom iżuru l-persuni kollha f’detenzjoni li tqiegħdu taħt kontroll speċjali jew restrizzjoni f’intervalli raġonevoli waqt kull perjodu ta’ erbgħa u għoxrin siegħa għal dak iż-żmien li l-kontroll speċjali jew ir-restrizzjoni jibqgħu japplikaw. (8) Bla ħsara għad-dispożizzjonijiet l-oħra ta’ dan ir-regolament, l-ebda persuna f’detenzjoni m’għandha titqiegħed taħt kontroll speċjali jew restrizzjoni ħlief għal kustodja sigura, sabiex jingħata effett għal ordnijiet legali mogħtija għat-tneħħija tagħha minn Malta, jew minħabba f’raġunijiet mediċi bl-ordni tat-tabib. (9) L-ebda persuna f’detenzjoni m’għandha titqiegħed taħt kontroll speċjali jew restrizzjoni bħala kastig. (10) Kull mezz ta’ kontroll speċjali jew restrizzjoni għandu jkun fuq mudell awtorizzat mill-Kap tas-Servizzi ta’ Detenzjoni u għandu jiġi użat b’dak il-modu taħt dawk il-kundizzjonijiet kif il-Kap tas-Servizzi ta’ Detenzjoni jista’ jordna. 48. Testijiet obbligatorji għal mediċnikkontrollati u alkoħol. (1) Dan ir-regolament japplika meta uffiċjal, li jkun qed jaġixxi taħt awtorizzazzjoni mogħtija mill-Kap tas-Servizzi ta’ Detenzjoni, ikun meħtieġ li persuna f’detenzjoni tipprovdi kampjun għal finijiet li jiġi aċċertat jekk hi għandhiex xi mediċina kkontrollata jew alkoħol f’ġisimha. (2) F’dan ir-regolament, "kampjun" tfisser kampjun ta’ awrina jew nifs jew kull deskrizzjoni oħra ta’ kampjun speċifikat fl-awtorizzazzjoni. (3) L-uffiċjal m’għandux jeħtieġ li jittieħed kampjun sakemm ikun hemm raġunijiet tajba biex jemmen li l-persuna f’detenzjoni għandha xi mediċina kkontrollata jew alkoħol f’ġisimha. (4) Meta jintalab li persuna f’detenzjoni tipprovdi kampjun, l-uffiċjal għandu javża lill-persuna f’detenzjoni li qiegħda tintalab tipprovdi kampjun. (5) L-uffiċjal għandu jitlob lill-persuna f’detenzjoni sabiex tipprovdi kampjun frisk, liberu minn kulladulterazzjoni. (6) Uffiċjal li jitlob kampjun għandu jagħmel dawk l-arranġamenti u jagħti dawk l-istruzzjonijiet lill-persuna f’detenzjoni għall-għoti ta’ dak il-kampjun kif jista’ jkun raġonevolment meħtieġ sabiex jiġi evitat jew misjub li jkun hemma dulterazzjoni jew falsifikazzjoni tiegħu. (7) Persuna f’detenzjoni li tintalab biex tipprovdi kampjun tista’ tinżamm separata minn persuni oħra f’detenzjoni għal perjodu ta’ mhux iżjed minn siegħa biex ikunu jistgħu jsiru arranġamenti għall-għoti tal-kampjun. (8) Persuna f’detenzjoni li ma tkunx tista’ tipprovdi kampjun ta’ awrina meta tintalab li tipprovdih tista’ tinżamm separata minn persuni oħra f’detenzjoni sakemm hi tkun provdiet il-kampjun meħtieġ, iżda l-persuna f’detenzjoni ma tistax tinżamm separata taħt dan is-subregolament għal iżjed minn ħames siegħat. (9) Persuna f’detenzjoni li tintalab biex tipprovdi kampjun ta’ awrina għandha tingħata dak il-grad ta’ privatezza għall-finijiet li jingħata l-kampjun hekk kif jista’ jkun kompattibbli mal-ħtieġa sabiex jiġi evitat jew misjub li kienhemmadulterazzjoni jew falsifikazzjoni tal-kampjun u b’mod partikolari persuna f’detenzjoni m’għandhiex tintalab li tipprovdi dak il-kampjun fil-preżenza tas-sessoppost. TAQSIMA V Persuni li jkollhom Aċċess għal Ċentri ta’ Detenzjoni 49. Awtorizzazzjoni għal aċċess f’ċentri ta’ detenzjoni. (1) L-ebda persuna m’għandu jkollha aċċess għal xi ċentru ta’ detenzjoni jekk ma jkollhiex l-awtorizzazzjoni mill-Kap tas-Servizzi ta’ Detenzjoni jew mill-Uffiċjal Prinċipali tal-Immigrazzjoni li jkun qed jaġixxi fuq il-parir tal-Ministru. (2) Rappreżentanti minn organizzazzjonijiet internazzjonali u minn organizzazzjonijiet mhux governattivi jkollhom access ghall-persuni f’detenzjoni wara li jiksbu l-awtorizzazzjoni mill-Kap tas-Servizzi ta’ Detenzjoni jew mill-Uffiċjal Prinċipali tal-Immigrazzjoni li jkun qed jaġixxi fuq il-parir tal-Ministru. 50. Oġġetti projbiti. (1) L-ebda persuna m’għandha, mingħajr awtorità, twassal fi jew titfa’ fi jew tiddepożita f’xi ċentru ta’ detenzjoni, jew twassal lil xi persuna f’detenzjoni, jew tiddepożita f’xi post bl-intenzjoni li tiġi fil-pussess ta’ persuna f’detenzjoni, kwalunkwe flus, ilbies, ikel, xorb, tabakk, ittra, karta, ktieb, għodda jew kull oġġett ieħor li jkun. (2) Da kkollu hekk imwassal, mitfugħ jew iddepożitat jista’ jiġi kkonfiskat mill-uffiċjal inkarigat. 51. Kontroll ta’ persuni u vetturi. (1) Kull persuna jew vettura li tkun dieħla f’ċentru ta’ detenzjoni tista’ tiġi mwaqqfa, eżaminata jew issir tfittxija fiha. (2) Kull tfittxija fuq persuna taħt is-subregolament (1) għandha ssir b’mod xieraq kif hu konsistenti mal-iskoperta ta’ xi ħaġa moħbija. (3) L-uffiċjal inkarigat jista’ jordna t-tneħħija miċ-ċentru ta’ detenzjoni ta’ kull persuna li ma titlaqx meta tintalab biex titlaq. 52. Wiri ta’ ċentri ta’ detenzjoni. L-ebda persuna minn barra ma tista’ tidħol ġewwaxi ċentru ta’ detenzjoni sakemm ma tkunx awtorizzata li tagħmel dan mill-Ministru. 53. Viżitaturi. (1) Mingħajr preġudizzju għal kull setgħa oħra li tipprojbixxi jew timponi restrizzjoni għad-dħul fiċ-ċentri ta’ detenzjoni, il-Ministru jista’, bil-għan li jiżgura s-sigurtà u s-sikurezza jew il-prevenzjoni tal-kriminalità jew fl-interessi ta’ kull persuna, jimponi projbizzjonijiet fuq żjarat minn persuna fiċ-ċentru ta’ detenzjoni jew lil xi persuna f’ċentru ta’ detenzjoni għal dawk il-perjodi ta’ żmien li hu jqis li jkunu meħtie [a. (2) Ħlief fl-iżjed ċirkostanzi eċċezzjonali u wara l-awtorizzazzjoni dovuta mill-Uffiċjal Prinċipali tal-Immigrazzjoni, is-subregolament (1) m’għandux japplika fir-rigward ta’ prevenzjoni ta’ żjara minn xi konsulent legali għal finijiet ta’ intervista taħt ir-regolament 34. TAQSIMA VI Ħruġ ta’ Persuni f’Detenzjoni 54. Wara avviż tad-data tal-ħruġ mill-Uffiċjal Prinċipali tal-Immigrazzjoni, il-Kap tas-Servizzi ta’ Detenzjoni għandu javża lill-uffiċjal inkarigat meta xi individwu ikun wasal biex joħroġ u jagħmel arranġamenti għat-trasferiment tiegħu għal ċentru ta’ akkomodazzjoni miftuħ jew xi akkomodazzjoni oħra kif ikun xieraq. 55. Delega ta’ setgħat. Il-Kap tas-Servizzi ta’ Detenzjoni jista’, bl-awtorizzazzjoni tal-Ministru, jiddelega kull setgħa jew dmir taħt dawn ir-regolamenti lil uffiċjal ieħor tas-servizz ta’ detenzjoni.